Okresná prokuratúra Nitra 
Damborského 1, 949 99 Nitra 1

Sp. zn. : 1 Pv 597/12/4403	Nitra, 23.4.2014
EEČ : 2-32-120-2014

U Z N E S E N I E

Trestná vec:	obvinená XXXXX  
Prečin:	Ohováranie podľa § 373 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov (ďalej len "Trestný zákon")

Rozhodol: 	prokurátor Okresnej prokuratúry Nitra
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 366,64 € 
b.	Peňažná suma určená na všeobecne prospešné účely: 250,00 € 
c.	Suma odovzdaná štátu na peňažnú pomoc obetiam trestnej činnosti: 250,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ XXXXX pod spisovou značkou ORP-1394/3-OVK-NR-2012.
Trestné stíhanie bolo vedené proti obvinenej XXXXX na tom skutkovom základe, že dňa 10.09.2012 v čase o 18.26 hod. prostredníctvom e-mailu z adresy cipo136@azet.sk <mailto:cipo136@azet.sk> zaslala obvinená XXXXX na e-mailové adresy pracovníkom XXXXX XXXXX nepravdivý údaj v tom znení, že ich kolegyňa a podriadená zamestnankyňa poškodená XXXXX, nar. XXXXX v Nitre, trvale bytom XXXXX, XXXXX, prechodne bytom XXXXX, XXXXX, poskytla sex za lístky skupiny IL DIVO, a následne dňa 26.09.2012 v čase o 18.46 hod. pridala na webovú stránku inzercia SK do sekcie Erotika, erotické služby, inzerát v mene poškodenej XXXXX, zaregistrovanej na webovej stránke XXXXX ako XXXXX z Nitry v znení, že poskytuje erotické služby s uvedením súkromného mobilného telefónneho čísla poškodenej XXXXX, čím verejne šírila nepravdivé údaje spôsobilé značnou mierou ohroziť vážnosť poškodenej u spoluobčanov, poškodiť ju v zamestnaní a narušiť jej rodinné vzťahy.

Odôvodnenie: 
	Obvinená v rámci mediačného konania začatého na pokyn prokurátora tunajšej prokuratúry vyhlásila, že spáchala skutok, za ktorý je stíhaná, poškodená osoba uplatnila  nárok na náhradu škody vo výške 1.366,64 €, ktorá bola obvinenou osobou uhradená v dohodnutých splátkach v mesiacoch september až december 2013, obvinená následne zložila na účet Okresnej prokuratúry Nitra sumu 250,- € a určila 100 % peňažnej sumy štátu na peňažnú pomoc poškodeným podľa osobitného zákona, pričom nie sú pochybnosti o tom, že vyhlásenie obvinenej bolo vykonané slobodne, vážne a určito a že peňažná suma nie je zrejme neprimeraná závažnosti spáchaného trestného činu. 
Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery možno považovať takýto spôsob rozhodnutia za dostačujúci. 

Poučenie: 
Proti tomuto uzneseniu nie je prípustná sťažnosť. (§ 215 odsek 6 Tr. por., § 185 odsek 2 Tr. por.)

Mgr. Martin Ďurík
prokurátor